Sentenza tal-Qorti tal-Ġustizzja (Id-Disa’ Awla) tat-2 ta’ Ottubru 2014 —
Il-Kummissjoni vs Il-Polonja
(Kawża C‑478/13) 1(1)
“Nuqqas ta’ Stat li jwettaq obbligu — Direttiva 2001/18/KE — Rilaxx intenzjonat fl-ambjent ta’ organiżmi modifikati ġenetikament (GMO) — Tqegħid fis-suq — Artikolu 31(3)(b) — Post tal-GMOs imkabbra — Obbligu ta’ informazzjoni tal-awtoritajiet kompetenti — Obbligu li jiġi stabbilit reġistru pubbliku — Kooperazzjoni leali”
1.                     Rikors għal nuqqas ta’ twettiq ta’ obbligu — Eżami tal-fondatezza mill-Qorti tal-Ġustizzja — Sitwazzjoni li għandha tittieħed inkunsiderazzjoni — Sitwazzjoni fl-iskadenza tat-terminu stabbilit mill-opinjoni motivata — Miżuri ta’ traspożizzjoni fis-seħħ qabel dan it-terminu iżda mhux invokati matul il-proċedura prekontenzjuża — Teħid inkunsiderazzjoni (Artikolu 4(3) TUE; Artikolu 258 TFUE; Direttiva tal-Parlament Ewropew u tal-Kunsill 2001/18, Artikolu 31(3)(b)) (ara l-punt 33)
2.                     Atti tal-istituzzjonijiet — Direttivi — Implementazzjoni mill-Istati Membri — Traspożizzjoni ta’ direttiva fl-ordinament ġuridiku nazzjonali — Rekwiżiti ta’ ċarezza u ta’ ċertezza legali (it-tielet paragrafu tal-Artikolu 288 TFUE; Direttiva tal-Parlament Ewropew u tal-Kunsill 2001/18) (ara l-punt 43)
3.                     Ambjent — Rilaxx intenzjonat ta’ organiżmi modifikati ġenetikament — Direttiva 2001/18 — Post tal-organiżmi modifikati ġenetikament imkabbra — Assenza ta’ reġistru pubbliku — Inammissibbiltà — Nuqqas ta’ Stat li jwettaq obbligu (Direttiva tal-Parlament Ewropew u tal-Kunsill 2001/18, Artikolu 31(3)(b)) (ara l-punt 48 u d-dispożittiv 1)
Dispożittiv
1)
Billi ma pprevedietx obbligu li l-awtoritajiet kompetenti Pollakki jiġu informati bil-post tal-organiżmi modifikati ġenetikament imkabbra skont il-parti C tad-Direttiva 2001/18/KE tal-Parlament Ewropew u tal-Kunsill, tat-12 ta’ Marzu 2001, dwar ir-rilaxx intenzjonat fl-ambjent ta’ organiżmi modifikati ġenetikament u li tħassar id-Direttiva tal-Kunsill 90/220/KEE, billi ma stabbilixxietx reġistru ta’ dan il-post u billi ma għamlitx pubblika l-informazzjoni dwar dan, ir-Repubblika tal-Polonja naqset mill-obbligi tagħha skont l-Artikolu 31(3)(b) ta’ din id-direttiva.
2)
Ir-Repubblika tal-Polonja hija kkundannata għall-ispejjeż.
1 – ĠU C 336, 16.11.2013.